**О Б Р А З Л О Ж Е Њ Е**

**I. Уставни основ за доношење Закона**

Уставни основ за доношење Закона о потврђивању Споразума између Владе Републике Србије и Владе Републике Северне Македоније о измени Споразума између Владе Републике Србије и Владе Републике Македоније о узајамном признању возачких дозвола садржан је у члану 97. тачка 1. Устава Републике Србије према којој Република Србија уређује и обезбеђује њен међународни положај и односе са другим државама и међународним организацијама.

**II. Разлози за потврђивање Споразума**

Споразум између Владе Републике Србије и Владе Републике Македоније о узајамном признању возачких дозвола, закључен је потписивањем Споразума у Београду 18. јула 2014. године.

Након тога у Републици Северној Македонији дошло је до измена Закона о безбедности саобраћаја на путевима, које имају импликације на Споразум између Владе Републике Србије и Владе Републике Македоније о узајамном признању возачких дозвола, имајући у виду да је изменама македонског Закона о безбедности саобраћаја на путевима, досадашња обавеза прилагања лекарског уверења у поступку замене иностране возачке дозволе за македонску возачку дозволу дефинисана као могућност подносиоца захтева а не као обавеза. Имајући у виду ову чињеницу, македонска страна је Вербалном нотом бр. 46-2324/6 од 9. јула 2019.године предложила измену члана 4. став 2. Споразумa између Владе Републике Србије и Владе Републике Македоније о узајамном признању возачких дозвола. Такође предложила је да се Споразум између Владе Републике Србије и Владе Републике Северне Македоније о измени Споразума између Владе Републике Србије и Владе Републике Македоније о узајамном признању возачких дозвола, закључи разменом Вербалних нота и да Вербална нота македонске стране бр. 46-2324/6 од 9. јула 2019.године и Вербална нота-одговор којим српска страна прихвата македонски предлог измене Споразума, представљају Споразум између Владе Републике Србије и Владе Републике Северне Македоније о измени Споразума између Владе Републике Србије и Владе Републике Македоније о узајамном признању возачких дозвола. Вербална нота македонске стране бр. 46-2324/6 од 9. јула 2019.године и Вербална нота српске стране бр. 413-1244-КС24/2019 од 18. октобра 2019. године представљају Споразум између Владе Републике Србије и Владе Републике Северне Македоније о измени Споразума између Владе Републике Србије и Владе Републике Македоније о узајамном признању возачких дозвола.

**III. Оцена потребних финансијских средстава за спровођење Закона**

За спровођење овог закона није потребно ангажовати буџетска средства Републике Србије.